Neuvoston asetus (ETY) N:o 789/89, annettu 20 päivänä maaliskuuta 1989, pähkinöitä ja johanneksenleipää koskevien erityistoimenpiteiden käyttöön ottamisesta ja hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta



Virallinen lehti nro L 085 , 30/03/1989 s. 0003 - 0005

Suomenk. erityispainos Alue 3 Nide 28 s. 0194

Ruotsink. erityispainos Alue 3 Nide 28 s. 0194



NEUVOSTON ASETUS (ETY) N:o 789/89, annettu 20 päivänä maaliskuuta 1989, pähkinöitä ja johanneksenleipää koskevien erityistoimenpiteiden käyttöön ottamisesta ja hedelmä- ja vihannesalan yhteisestä markkinajärjestelystä annetun asetuksen (ETY) N:o 1035/72 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), sekä katsoo, että pähkinöiden, erityisesti manteleiden, hasselpähkinöiden, saksanpähkinöiden ja pistaasipähkinöiden markkinatilanne on merkittävästi jäljessä teknisistä ja kaupallisista vaatimuksista niin tuotantoa koskevilta teknisiltä edellytyksiltään, joille ovat tyypillisiä pienet maatilat ja alhainen koneellistaminen ja tätä kautta alhainen tuottavuus ja korkeat kustannukset, kuin kaupan pitämistä koskevilta edellytyksiltään, sama tilanne on luonteenomainen myös johanneksenleipäpuun viljelylle; tietyillä yhteisön alueilla tämä viljely on kiinteästi sidoksissa pähkinöiden tuotantoon, ja nämä viljelmät voivat muodostaa pähkinänviljelmien kanssa yhtenäisiä viljelmiä; tämän vuoksi olisi ulotettava pähkinöille käyttöön otetut toimenpiteet koskemaan myös johanneksenleipää, sellaisten tuottajajärjestöjen perustaminen, joiden jäsenillä on velvollisuus noudattaa tuotteiden laatua parantavia ja tarjontaa markkinoiden vaatimuksiin sopeuttavia sääntöjä, on omiaan korjaamaan myös edellä mainitut rakenteelliset heikkoudet; tällaisten järjestöjen perustamista ja toimintaa olisi edistettävä, toimintaa voidaan aluksi edistää myöntämällä kiinteää tukea tällaisten järjestöjen perustamiseen; tukea maksettaisiin jäsenvaltion järjestöä koskevan hyväksymisen päivämäärää seuraavan ensimmäisen ja toisen markkinointivuoden lopussa asetuksen (ETY) N:o 1035/72(2), sellaisena kuin se on viimeksi muutettuna asetuksella (ETY) N:o 2238/88(3), 14 artiklassa säädetyn tuen lisäksi; olisi säädettävä, että yhteisö maksaa 50 prosenttia jäsenvaltion myöntämästä tuesta, pähkinöitä ja/tai johanneksenleipää tuottavien ja kaupan pitävien tuottajajärjestöjen tarjonnan keskittämiseksi, tuotteiden markkinoille saattamisen porrastamiseksi erityisesti sopivat varastointimahdollisuudet luomalla sekä tuotteiden laadun parantamiseksi olisi edistettävä käyttöpääoman luomista näille järjestöille; tämän vuoksi olisi säädettävä, että jäsenvaltio ja yhteisö osallistuvat rahallisesti käyttöpääoman luomiseen, jolloin yläraja riippuu tuotantojärjestöjen tietyn markkinointivuoden aikana kaupan pitämän tuotannon arvosta, järjestöiksi ryhmittyneiden tuottajien viljelmien nykyaikaistamiseksi markkinoiden vaatimuksia vastaavaksi olisi järjestön ja käyttöpääoman luomiseksi tarkoitetun tuen myöntämisen edellytyksenä oltava jäsenvaltioiden nimeämien kansallisten viranomaisten hyväksymä laadun ja kaupan pitämistä koskeva parantamissuunnitelma; tavoitteen saavuttamiseksi tämän suunnitelman tarkoituksena on ensisijaisesti oltava sellaisten yhtenäisten viljelmien tuotteiden jalostukseen ja viljelyyn liittyvä parantaminen, joita ei viljellä muilla viljelmillä; olisi myönnettävä erityistukea tämän suunnitelman toteuttamiseen, ja jäsenvaltioiden ja yhteisön olisi vastattava sen rahoittamisesta; tuen määrää olisi kuitenkin rajoitettava ja sen olisi oltava väliaikainen ja asteittain vähenevä, jotta tuottajien rahallinen vastuu kasvaisi asteittain, kyseisten tuotteiden tunnetuksi tekemiseksi kaikille nykyisille ja mahdollisille uusille käyttäjille ja markkinoiden tarpeisiin sopeutetun kaupan pitämisen kannustamiseksi ja pähkinöiden tuottajajärjestöjen toiminnan edistämiseksi olisi säädettävä, että yhteisö osallistuu sellaisen toiminnan rahoittamiseen, jonka tarkoituksena on kehittää ja parantaa näiden tuotteiden kulutusta ja käyttöä, ja johanneksenleipä olisi sisällytettävä hedelmien ja vihannesten yhteiseen markkinajärjestelyyn ja muutettava tiettyjen perustamissopimuksen liitteessä II lueteltujen tuotteiden yhteisestä markkinajärjestelystä 28 päivänä kesäkuuta 1968 annettua neuvoston asetusta (ETY) N:o 827/68(4), sellaisena kuin se on viimeksi muutettuna asetuksella (ETY) N:o 3911/87(5), ON ANTANUT TÄMÄN ASETUKSEN: 1 artikla Muutetaan asetus (ETY) N:o 1035/72 seuraavasti: 1) Lisätään 1 artiklan 2 kohtaan rivi seuraavasti: ">TAULUKON PAIKKA> " 2) Lisätään 1 artiklan 3 kohdan ensimmäiseen alakohtaan luetelmakohta seuraavasti: "- pähkinät, tuoreet tai kuivatut, ja johanneksenleipä, 1 päivästä syyskuuta 31 päivään elokuuta." 3) Lisätään osasto seuraavasti: "II a OSASTO Pähkinöitä ja johanneksenleipää koskevat erityistoimenpiteet14 a artikla Tässä osastossa säädetyt toimenpiteet koskevat: - manteleita, jotka kuuluvat CN-koodeihin 0802 11 90 ja 0802 12 90, - hasselpähkinöitä, jotka kuuluvat CN-koodeihin 0802 21 00 ja 0802 22 00, - saksanpähkinöitä, jotka kuuluvat CN-koodeihin 0802 31 00 ja 0802 32 00, - pistaasipähkinöitä, jotka kuuluvat CN-koodiin 0802 50 00, - johanneksenleipää, joka kuuluu CN-koodiin 1212 10 10. 14 b artikla 1 Jäsenvaltioiden on myönnettävä kiinteää lisätukea niiden tuottajajärjestöjen perustamisen edistämiseksi, joiden taloudellinen toiminta liittyy pähkinöiden ja/tai johanneksenleivän tuottamiseen ja kaupan pitämiseen ja jotka ovat esittäneet kansallisten toimivaltaisten viranomaisten 14 d artiklan mukaisesti hyväksymän suunnitelman laadun ja kaupan pitämisen parantamisesta, sanotun kuitenkaan rajoittamatta 14 artiklan soveltamista. Tukea on myönnettävä kansallisen toimivaltaisen viranomaisen hyväksymälle tuottajajärjestölle tämän artiklan mukaisesti. 2 Edellä 1 kohdassa säädetyn tuen määrä on laskettava tuottajajärjestön 1 kohdassa tarkoitettua hyväksymispäivämäärää seuraavan ensimmäisen markkinointivuoden aikana kaupan pitämien pähkinöiden ja/tai johanneksenleivän määrän mukaan. Jokaiselle tuote-erälle on vahvistettava yhtenäinen tuen määrä. Tuki on maksettava hyväksymistä seuraavien ensimmäisen ja toisen markkinointivuoden lopussa. Euroopan maatalouden ohjaus- ja tukirahaston ohjausosasto korvaa 50 prosenttia myönnetyn tuen määrästä. 3 Jäsenvaltioiden on ilmoitettava komissiolle tämän artiklan mukaisesti hyväksytyt tuottajajärjestöt, näiden jäsenten lukumäärä ja järjestön ensimmäisen markkinointi- vuoden aikana kaupan pitämät määrät. 4 Neuvosto vahvistaa määräenemmistöllä komission ehdotuksesta 2 kohdassa säädettyjen erien määrän sekä kuhunkin erään sovellettavan tuen. 14 c artikla 1 Jäsenvaltioiden on myönnettävä erityistukea tuottajajärjestöille, jotka luovat käyttöpääoman tämän artiklan mukaisesti ja jotka ovat esittäneet kansallisten toimivaltaisten viranomaisten 14 d artiklan mukaisesti hyväksymän suunnitelman laadun ja kaupan pitämisen parantamisesta. 2 Käyttöpääoman tarkoituksena on toisaalta säännöstellä tarjontaa takaamalla varastoinnille rahoitus, joka on tarpeen tuotteiden saattamiseksi markkinoille oikeaan aikaan ja toisaalta parantaa pakkaamista tuotteiden kaupan pitämisen kehittämiseksi. Tuottajajärjestön on rahoitettava pääoman turvin erityisesti varastointi, lajittelu, kuorten poistaminen ja pakkaaminen. 3 Erityistuki myönnetään ainoastaan kerran, jos: - tuottajajärjestö rahoittaa pääomasta 45 prosenttia, - jäsenvaltio rahoittaa pääomasta 10 prosenttia. Yhteisö rahoittaa 45 prosenttia käyttöpääomasta. Jäsenvaltion ja yhteisön yhteinen rahoitusosuus ei saa kuitenkaan olla suurempi kuin 16,5 prosenttia tuottajajärjestön yhtenä markkinointivuonna kaupan pitämän tuotannon arvosta. 14 d artikla 1 Tuottajajärjestöt ovat oikeutettuja 14 b ja 14 c artiklassa säädettyihin tukiin esitettyään jäsenvaltion toimivaltaisten viranomaisten hyväksymän laadun ja kaupan pitämisen parantamissuunnitelman. Ensimmäisessä alakohdassa tarkoitetun suunnitelman tavoitteena on oltava ensisijaisesti tuotannon laadun parantaminen lajikkeiden vaihtamisen tai viljelyn parantamisen avulla yhtenäisillä viljelyksillä, jotka ovat ainoastaan yhdellä viljelmällä, ja tarvittaessa kaupan pitämisen parantaminen. Suunnitelmalla otetaan käyttöön 33 artiklassa säädettyä menettelyä noudattaen annetut toimet. 2 Yhteisö myöntää 45 prosenttia tukea hyväksyttyjen suunnitelmien toteuttamiseksi sillä edellytyksellä, että tuottajajärjestö osallistuu rahoitukseen 45 prosentilla ja jäsenvaltio 10 prosentilla. Jäsenvaltion rahoituksella ja yhteisön tuella on kuitenkin yläraja. Yläraja määritetään viljelyksen pinta-alan ainoastaan yhdellä viljelmällä olevan, ja hehtaarikohtaisen enimmäismäärän perusteella. Jäsenvaltion rahoitus ja yhteisön tuki maksetaan kymmenen vuoden aikana. Tuen enimmäismäärä vähenee asteittain. 3 Neuvosto määrittää komission ehdotuksesta määräenemmistöllä: - hehtaarikohtaisen jäsenvaltion rahoituksen ja yhteisön tuen enimmäismäärän, - kansallisen rahoituksen ja yhteisön tuen asteittaisen vähenemisen. 4 Jäsenvaltioiden on ilmoitettava komissiolle tuottajajärjestöjen niille antamat suunnitelmat. Jäsenvaltion toimivaltainen viranomainen voi hyväksyä suunnitelmat vasta, kun niistä on ilmoitettu komissiolle ja kun 60 päivän määräaika, jona aikana komissio voi esittää muutosvaatimuksia tai suunnitelmien hylkäämistä, on umpeutunut. 14 e artikla 1 Yhteisö osallistuu 50 prosentilla toimiin, joiden tarkoituksena on kehittää ja parantaa pähkinöiden ja/tai johanneksenleivän kulutusta ja käyttöä yhteisön alueella. 2 Edellä 1 kohdassa tarkoitettujen toimien tavoitteena on: - tuotteiden laadun parantaminen erityisesti toteuttamalla markkinatutkimuksia ja tutkimalla uusia käyttötapoja näiden mukauttamiskeinot mukaan lukien, - uusien pakkausmenetelmien kehittäminen, - kaupan pitämistä koskevan neuvonnan jakaminen alan eri taloudellisille toimijoille, - messuihin ja muihin kaupallisiin tapahtumiin osallistuminen ja niiden järjestäminen. 3 Komissio täsmentää 33 artiklassa tarkoitettua menettelyä noudattaen 2 kohdassa tarkoitetut toimet tai määrittää uudet toimet. 14 f artikla 1 Edellä 14 c, 14 d ja 14 e artiklassa säädettyjä tukia pidetään interventiotoimenpiteinä, joiden tarkoituksena on säännöstellä maatalousalan markkinoita asetuksen (ETY) N:o 729/70(1), sellaisena kuin se on viimeksi muutettuna asetuksella (ETY) N:o 2048/88(2) 3 artiklan 1 kohdan tarkoittamalla tavalla. 2 Komissio voi päättää asianomaisen jäsenvaltion hakemuksesta 1 kohdassa tarkoitettujen tukien osalta asetuksen (ETY) N:o 729/70 13 artiklassa säädettyä menettelyä noudattaen, että tukien ensimmäinen erä maksetaan jäsenvaltioiden hyväksymän laadun ja kaupan pitämisen parantamista koskevan suunnitelman perusteella. 14 g artikla Komissio antaa 33 artiklassa säädettyä menettelyä noudattaen yksityiskohtaiset säännöt tämän osaston soveltamisesta. Sääntöihin kuuluvat toimenpiteet, joilla varmistetaan yhteisön rahallisen tuen käytön valvonta. (1) EYVL N:o L 94, 28.4.1970, s. 13 (2) EYVL N:o L 185, 15.7.1988, s. 1" 4 Lisätään liitteeseen I Hedelmät-otsikon alle ilmaisu "mantelit, hasselpähkinät ja saksanpähkinät". 2 artikla Poistetaan asetuksen (ETY) N:o 827/68 liitteestä CN-koodiin 1212 10 10 kuuluva johanneksenleipää koskeva rivi. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 1989. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä maaliskuuta 1989. Neuvoston puolesta Puheenjohtaja C. ROMERO HERRERA (1) Lausunto on annettu 17 päivänä maaliskuuta 1989 (2) EYVL N:o L 118, 20.5.1972, s. 1 (3) EYVL N:o L 198, 26.7.1988, s. 1 (4) EYVL N:o L 151, 30.6.1968, s. 16 (5) EYVL N:o L 370, 30.12.1987, s. 36